Тергеп-тексеру жүргізу нәтижелері туралы ақпарат

1. Тергеу жүргізудің негізі: Байзақ аудандық санитариялық-эпидемиологиялық бақылау басқармасына 23.09.2026ж. Байзақ аудандық орталық ауруханасынан келіп түскен №788 «Туберкулез» диагнозының тіркелуі бойынша шұғыл хабарлама 
2.Тергеу жүргізген бақылау органы: Байзақ аудандық санитариялық-эпидемиологиялық бақылау басқармасы 
3. Тартылған сарапшылар (деректерді пайдалануға келісім): жоқ;
4. Тергеп-тексеру жүргізу мерзімдері: 28.09.-22.10.2026жж.  аралығы;
5.Тергеп-тексеру: Жамбыл облысы әкімдігінің денсаулық сақтау басқармасы «Байзақ аудандық орталық ауруханасы» шаруашылық жүргізу құқығындағы мемлекеттік коммуналдық кәсіпорынына қарасты, Базарбай фельдшерлік-акушерлік пунктінде жүргізілді;
  6. Нормативтік талаптардың анықталған бұзушылықтарының себептері мен сипаты - Халықтың санитариялық-эпидемиологиялық саламаттылығы саласындағы құқықтық актілер: 
	Сырқаттанушы 21.09.2026жылы Джейн-эксперт талдауы – нәтижесі: МБТ+, R-cезімтал, бакскопиясы – оң, нәтижесінде «Қос өкпенің шоғырлы туберкулезі, МБТ+, ДСТБ» диагнозы қойылып, Жамбыл облыстық фтизиопульмонологиялық орталығына ем алуға жатқызылған. Шағымы: жалпы әлсіздік, жөтел қақырық тастаумен, жөтелгеніне 1-2 ай шамасы болған, салмақ тастаған, тәбеті төмендеген.
	Аудан тұрғындары бекітілген реестрда тұрады, туберкулезбен бұрын ауырған науқастармен қарым-қатынаста болмаған. Флюорографияға 3жыл түспеген. Науқас жоғарыда көрсетілген шағымдары бойынша емшара қабылдамаған, ауылдық учаскелік дәрігерге медициналық көмекке жүгінбеген, медициналық қызметкерлер тарапынанда көмек болмаған.  18.09.2026жылы фтизиатр кеңесіне жолданған.
	Базарбай фельдшерлік-акушерлік пунктінің жалпы практика дәрігері мен мейіргерлері тарапынан туберкулез ауруын ерте анықтау бойынша тиісті жұмыс жүргізілмеген. Атап айтқанда, меншік нысанына қарамастан, медициналық ұйымдардың барлық мамандықтағы медицина қызметкерлері халық медициналық-санитариялық алғашқы көмек көрсететін және стационарлық медициналық ұйымдарға жүгінген кезде, міндетті және профилактикалық медициналық қарап-тексерулер, сондай-ақ туберкулезге қарсы иммундау жүргізу барысында туберкулез науқастарын ерте анықтау шараларын жүзеге асырмаған.
Амбулаториялық-емханалық көмек көрсететін ұйымдардың медицина қызметкерлері: 
      1) аурудың клиникалық белгілері бар адамдар арасында молекулалық-генетикалық әдісті және қақырық жағындысының микроскопиясын және халықтың ауру тәуекелі жоғары және міндетті флюорографиялық зерттеп-қарауға жататын нысаналы топтары арасында флюорография әдісін пайдалана отырып, туберкулезді ерте анықтауды;
       2) латентті туберкулез инфекциясын анықтауды; 
      3) бақыланатын емдеуді жүргізуді;
      4) халық арасында туберкулездің алғашқы белгілері және оның алдын алу әдістері туралы түсіндіру жұмыстарын жүргізуді жүзеге асырмаған.
	Әкімшілік құқық бұзушылық Кодексінің 802 бабының 5 тармақшасы негізінде 425 баптың 1 тармағымен Базарбай фельдшерлік-акушерлік пунктінің мейірбикесіне хаттама толтырылып, 43250тг. көлемінде айыппұл салынды. Халықтың санитариялық-эпидемиологиялық саламаттылығы саласындағы Қазақстан Республикасы заңнамасының талаптарын бұзушылықтарды жою туралы ұйғарым берілді. 
